ddrg/super_eurlex huggingface dataset:
SL Uradni list Evropske unije L 240/26

SKLEP EVROPSKE CENTRALNE BANKE

z dne 9. julija 2014

o razveljavitvi Sklepa ECB/2013/22 o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Republika Ciper, in Sklepa ECB/2013/36 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja

(ECB/2014/32)

(2014/527/EU)

SVET EVROPSKE CENTRALNE BANKE JE –

ob upoštevanju Pogodbe o delovanju Evropske unije in zlasti prve alinee člena 127(2) Pogodbe,

ob upoštevanju Statuta Evropskega sistema centralnih bank in Evropske centralne banke ter zlasti prve alinee člena 3.1, člena 12.1, člena 18 in druge alinee člena 34.1 Statuta,

ob upoštevanju Smernice ECB/2011/14 z dne 20. septembra 2011 o instrumentih in postopkih denarne politike Eurosistema (1) ter zlasti oddelka 1.6 in oddelkov 6.3.1 in 6.3.2 Priloge I k Smernici,

ob upoštevanju naslednjega:

(1) Vsebino sklepov ECB/2013/22 (2) in ECB/2013/36 (3) je treba vključiti v Smernico ECB/2013/4 (4), temeljni pravni akt, ki ureja začasne ukrepe v zvezi z Eurosistemovimi operacijami refinanciranja in primernostjo zavarovanja.

(2) Zaradi jasnosti in doslednosti ter s ciljem poenostaviti okvir Eurosistema za zavarovanje je to izvedeno s prenovitvijo Smernice ECB/2013/4.

(3) Sklepa ECB/2013/22 in ECB/2013/36 je zato treba razveljaviti –

SPREJEL NASLEDNJI SKLEP:

Člen 1

Razveljavitev sklepov ECB/2013/22 in ECB/2013/36

1. Sklepa ECB/2013/22 in ECB/2013/36 se razveljavita z učinkom od 20. avgusta 2014.

2. Sklicevanja na razveljavljena sklepa se razlagajo kot sklicevanja na Smernico ECB/2014/31.

Člen 2

Začetek veljavnosti

Ta sklep začne veljati 9. julija 2014.

V Frankfurtu na Majni, 9. julija 2014 Predsednik ECB Mario DRAGHI

(1) UL L 331, 14.12.2011, str. 1.

(2) Sklep ECB/2013/22 z dne 5. julija 2013 o začasnih ukrepih glede primernosti tržnih dolžniških instrumentov, ki jih je izdala ali zanje v celoti jamči Republika Ciper (UL L 195, 18.7.2013, str. 27).

(3) Sklep ECB/2013/36 z dne 26. septembra 2013 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja (UL L 301, 12.11.2013, str. 13).

(4) Smernica ECB/2013/4 z dne 20. marca 2013 o dodatnih začasnih ukrepih v zvezi z Eurosistemovimi operacijami refinanciranja in primernostjo zavarovanja ter o spremembi Smernice ECB/2007/9 (UL L 95, 5.4.2013, str. 23).
(5)

Španija je 6. februarja 2014 predložila uradni zahtevek za povračilo, ki so ga spremljali finančno poročilo, dokazilne listine ter epidemiološko poročilo o vsakem gospodarstvu, kjer so bile živali zaklane in uničene. Zahtevek za povračilo znaša 85 580,95 EUR. Vendar se po pregledu predloženih dokumentov znesek v višini 6 635,73 EUR ni štel kot upravičen do povračila v skladu s pogoji iz člena 5 Uredbe (ES) št. 349/2005.
(5)

Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Češka republika poslala pred 1. aprilom 2014, in na podlagi napovedi služb Komisije iz pomladi 2014 je ugotovljeno naslednje: — Potem ko je dosegel najvišjo vrednost leta 2009 s 5,8 % BDP, se je primanjkljaj sektorja država v Češki republiki zmanjševal in leta 2013 dosegel 1,5 % BDP, kar je v skladu z rokom, ki ga je določil Svet. To izboljšanje je bilo posledica konsolidacije na strani odhodkov in prihodkov, zlasti zaradi povečanja posrednih davkov in zmanjšanja javnih naložb. — V konvergenčnem programu Češke republike za leto 2014 je predvideno, da se bo primanjkljaj sektorja država povečal, in sicer na 1,8 % BDP v letu 2014 ter na 2,3 % BDP v letu 2015, medtem ko napovedi služb Komisije iz pomladi 2014 ob predpostavki nespremenjenih politik predvidevajo, da bo primanjkljaj sektorja država v letu 2014 dosegel 1,9 % BDP, v letu 2015 pa 2,4 % BDP.. Tako naj bi primanjkljaj v obdobju, ki ga zajemajo napovedi, ostal pod referenčno vrednostjo 3 % BDP iz Pogodbe. — Strukturni saldo, to je saldo sektorja država, prilagojen za gospodarski cikel in brez upoštevanja učinkov enkratnih in drugih začasnih ukrepov, se je med letoma 2010 in 2013 vsako leto izboljšal za povprečno 1,4 % BDP. Po napovedih naj bi se v letu 2014 zmanjšal za 1 % BDP (na –1,1 % BDP), v letu 2015 pa še za nadaljnjega 0,8 % BDP ob predpostavki nespremenjenih politik. — Delež javnega dolga v BDP se je med letoma 2009 in 2013 povečal za 11,5 odstotne točke in dosegel 46 %. Glede na napovedi služb Komisije iz pomladi 2014 naj bi se dolg sektorja država v letu 2014 začasno zmanjšal na 44,4 % BDP, v letu 2015 pa naj bi se ponovno povečal na 45,8 % BDP.
(6)

EFSA je 10. oktobra 2013 v svojem mnenju „Scientific Opinion on the safety of rapeseed protein isolate“ (Znanstveno mnenje o varnosti izolata beljakovine oljne ogrščice kot nove živilske sestavine) (2) ugotovila, da je beljakovina oljne ogrščice varna kot beljakovinski dodatek živilom. Vendar je prav tako ugotovila, da ni mogoče izključiti tveganja preobčutljivosti na oljno ogrščico in da obstaja verjetnost, da oljna ogrščica sproži alergijske reakcije pri ljudeh, ki so alergični na gorčico.
(5)

besedilo člena 5(4) se nadomesti z naslednjim: „Države Efte finančno prispevajo v skladu s členom 82(1)(a) Sporazuma in njegovih finančnih predpisov do zneska, ki predstavlja 75 odstotkov zneska proračunskih postavk 29 02 05 (Evropski statistični program 2013–2017) in 29 01 04 05 (Politika na področju statističnih informacij – odhodki za upravno poslovodenje) v proračunu Evropske unije za leto 2013, in do zneska, ki predstavlja 75 odstotkov zneska proračunskih postavk 29 02 01 (Evropski statistični program za obdobje 2013–2017) in 29 01 04 01 (Politika na področju statističnih informacij – odhodki za upravno poslovodenje) v proračunu Evropske unije za obdobje 2014 do 2017.“;
SL Uradni list Evropske unije L 174/1

SKLEP SVETA

z dne 20. februarja 2014

o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije

(2014/347/EU)

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti členov 114, 168, 169 in 172, člena 173(3) ter členov 188 in 192 v povezavi s členom 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) V skladu s Sklepom Sveta 2012/777/EU (1) je bil Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije (2) (v nadaljnjem besedilu: Protokol) v imenu Unije podpisan dne 17. decembra 2012.

(2) Protokol bi bilo treba odobriti –

SPREJEL NASLEDNJI SKLEP:

Člen 1

Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani ter Republiko Armenijo na drugi strani o okvirnem sporazumu med Evropsko unijo in Republiko Armenijo o splošnih načelih za sodelovanje Republike Armenije v programih Unije se odobri v imenu Unije.

Besedilo Protokola je priloženo temu sklepu.

Člen 2

Predsednik Sveta v imenu Unije pošlje uradno obvestilo iz člena 10 Protokola (3).

Člen 3

Ta sklep začne veljati na dan sprejetja.

V Bruslju, 20. februarja 2014 Za Svet Predsednik K. HATZIDAKIS

(1) UL L 340, 13.12.2012, str. 26.

(2) Glej stran 3 tega Uradnega lista.

(3) Generalni sekretariat Sveta bo v Uradnem listu Evropske unije objavil datum začetka veljavnosti Protokola.
„—

32013 R 1295: Uredba (EU) št. 1295/2013 Evropskega parlamenta in Sveta z dne 11. decembra 2013 o uvedbi programa Ustvarjalna Evropa (2014–2020) in razveljavitvi sklepov št. 1718/2006/ES, št. 1855/2006/ES in št. 1041/2009/ES (UL L 347, 20.12.2013, str. 221). Lihtenštajn je izvzet iz sodelovanja v tem programu in finančnega prispevka zanj.“
(2)

Ta pogajanja so bila uspešno zaključena in Protokol so albanski organi odobrili z izmenjavo pisem 1. avgusta 2013.
(1)

Unija in njene države članice so se pridružile soglasju 193 pogodbenic Konvencije o biološki raznovrstnosti (2), ki so 29. oktobra 2010 sprejele Nagojski protokol o dostopu do genskih virov ter pošteni in pravični delitvi koristi, ki izhajajo iz njihove uporabe, h Konvenciji o biološki raznovrstnosti (v nadaljnjem besedilu: Nagojski protokol).
SL Uradni list Evropske unije L 128/43

SKLEP SVETA

z dne 14. aprila 2014

o podaljšanju Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike

(2014/240/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 186 v povezavi s točko (v) člena 218(6)(a) Pogodbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Svet je s Sklepom 98/591/ES (1) odobril sklenitev Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (v nadaljnjem besedilu: Sporazum).

(2) Člen 12(b) Sporazuma določa, da se Sporazum sklene za začetno obdobje petih let in da se lahko po tem s pisnim vzajemnim dogovorom med pogodbenicama podaljša za nadaljnjih pet let, z možnimi spremembami.

(3) S Sklepom Sveta 2009/306/ES (2) je bil Sporazum podaljšan za nadaljnjih pet let.

(4) Pogodbenici Sporazuma menita, da bi bilo hitro podaljšanje Sporazuma v njunem skupnem interesu.

(5) Vsebina podaljšanega sporazuma bi morala biti enaka vsebini Sporazuma, ki preneha veljati 14. oktobra 2013.

(6) Podaljšanje Sporazuma bi bilo zato treba odobriti v imenu Evropske unije –

SPREJEL NASLEDNJI SKLEP:

Člen 1

Podaljšanje Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike za nadaljnjih pet let, se odobri v imenu Unije.

Člen 2

Predsednik Sveta v imenu Unije v skladu s točko (b) člena 12 Sporazuma pošlje uradno obvestilo Vladi Združenih držav Amerike o zaključku notranjih postopkov Unije, potrebnih za podaljšanje Sporazuma.

Člen 3

Predsednik Sveta v imenu Unije opravi naslednjo uradno obvestitev:

„Zaradi začetka veljavnosti Lizbonske pogodbe 1. decembra 2009 je Evropske unija nadomestila in nasledila Evropsko skupnost in od tega dne izvršuje vse pravice in prevzema vse obveznosti Evropske skupnosti. Zato se v besedilu Sporazuma sklicevanja na ‚Evropsko skupnost‘, kjer je to primerno, razumejo kot sklicevanja na ‚Evropsko unijo‘.“

Člen 4

Ta sklep začne veljati na dan sprejetja.

V Luxembourgu, 14. aprila 2014 Za Svet Predsednik A. TSAFTARIS

(1) Sklep Sveta 98/591/ES z dne 13. oktobra 1998 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (UL L 284, 22.10.1998, str. 35).

(2) Sklep Sveta 2009/306/ES z dne 30. marca 2009 o podaljšanju in spremembi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike (UL L 90, 2.4.2009, str. 20).
(9)

Bolgarski in grški organi so v okviru Stalnega odbora za prehranjevalno verigo in zdravje živali obvestili Komisijo in druge države članice o izvedenih ukrepih v skladu z zakonodajo Unije o prijavljanju in izkoreninjanju bolezni ter izidu teh ukrepov.
(2)

Za mnoge kombinacije snovi/vrste proizvodov, vključene v navedeni seznam, so se bodisi vsi udeleženci umaknili iz programa pregledovanja bodisi država članica, imenovana za poročevalko pri ocenjevanju, ni prejela celotne dokumentacije do roka iz člena 9 in člena 12(3) Uredbe (ES) št. 1451/2007.
SL Uradni list Evropske unije L 93/1

SKLEP SVETA

z dne 22. oktobra 2013

o podpisu v imenu Evropske unije in njenih držav članic in o začasni uporabi Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani zaradi upoštevanja pristopa Republike Hrvaške k Evropski uniji

(2014/172/EU)

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 217 v povezavi s členom 218(5) in drugim pododstavkom člena 218(8) Pogodbe,

ob upoštevanju Akta o pristopu Hrvaške in zlasti drugega pododstavka člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) Svet je 24. septembra 2012 pooblastil Komisijo, da v imenu Unije, njenih držav članic in Republike Hrvaške začne pogajanja s Črno goro z namenom sklenitve protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani zaradi upoštevanja pristopa Republike Hrvaške k Evropski uniji (v nadaljnjem besedilu: Protokol).

(2) Ta pogajanja so bila uspešno zaključena s parafiranjem Protokola dne 16. maja 2013.

(3) Protokol bi bilo treba podpisati v imenu Evropske unije in njenih držav članic, pod pogojem njegove poznejše sklenitve.

(4) Sklenitev Protokola je v primeru zadev, ki so v pristojnosti Evropske skupnosti za atomsko energijo, predmet ločenega postopka.

(5) Glede na pristop Hrvaške k Uniji dne 1. julija 2013, bi se moral Protokol začasno uporabljati od navedenega dne –

SPREJEL NASLEDNJI SKLEP:

Člen 1

Podpis Protokola k Stabilizacijsko-pridružitvenemu sporazumu med Evropskima skupnostma in njunimi državami članicami na eni strani ter Republiko Črno goro na drugi strani zaradi upoštevanja pristopa Republike Hrvaške k Evropski uniji se odobri v imenu Unije in njenih držav članic, s pridržkom sklenitve navedenega protokola.

Besedilo Protokola je priloženo k temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in njenih držav članic.

Člen 3

Protokol se v skladu s svojim členom 12 začasno uporablja od 1. julija 2013, dokler ne bodo končani postopki za njegovo sklenitev.

Člen 4

Ta sklep začne veljati na dan sprejema.
(4)

Opravljena preverjanja, rezultati dvostranskih razprav in spravni postopki so pokazali, da del odhodkov, ki so jih prijavile države članice, ne izpolnjuje teh zahtev in torej ne more biti financiran iz Jamstvenega oddelka EKUJS, EKJS in EKSRP.
SL Uradni list Evropske unije L 69/2

SKLEP SVETA

z dne 11. februarja 2014

o podpisu Protokola k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanja Republike Hrvaške kot pogodbenice Sporazuma po njenem pristopu k Evropski uniji, v imenu Evropske unije in njenih držav članic

(2014/122/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 217 v povezavi s členom 218(5) in drugim pododstavkom člena 218(8) Pogodbe,

ob upoštevanju Akta o pristopu Republike Hrvaške in zlasti člena 6(2) Akta,

ob upoštevanju predloga Evropske komisije,

ob upoštevanju naslednjega:

(1) Svet je 24. septembra 2012 pooblastil Komisijo za začetek pogajanj s Švicarsko konfederacijo v zvezi s prilagoditivijo, preko pogajanj o Protokolu (v nadaljnjem besedilu: Protokol), Sporazuma med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanja Hrvaške kot pogodbenice Sporazuma, da se upošteva širitev Evropske unije.

(2) Pogajanja o Protokolu so se pred kratkim zaključila.

(3) Zato bi bilo treba Protokol podpisati v imenu Evropske unije in njenih držav članic s pridržkom njegove poznejše sklenitve –

SPREJEL NASLEDNJI SKLEP:

Člen 1

Podpis Protokola k Sporazumu med Evropsko skupnostjo in njenimi državami članicami na eni strani in Švicarsko konfederacijo na drugi o prostem pretoku oseb glede sodelovanju Republike Hrvaške kot pogodbenice Sporazuma po njenem pristopu k Evropski uniji, v imenu Evropske unije in njenih držav članic, se odobri s pridržkom sklenitve navedenega protokola.

Člen 2

Predsednik Sveta je pooblaščen, da imenuje osebo, pooblaščeno za podpis Protokola v imenu Unije in njenih držav članic.

Člen 3

Ta sklep začne veljati na dan sprejetja.
A.

Obveznostna osnova vključuje, z izključitvijo vseh drugih postavk: 1. Bankovce v obtoku Za potrebe te priloge za vsako NCB, ki vstopi v Eurosistem, v letu prehoda na eurogotovino ‚bankovci v obtoku‘: (a) vključujejo bankovce, ki jih izda NCB in so denominirani v njeni nacionalni denarni enoti; in (b) se morajo znižati za vrednost neobrestovanih posojil, ki se nanašajo na preddobavljene eurobankovce, ki še niso bili knjiženi v breme (del postavke sredstev 6 v HBS). Po upoštevnem letu prehoda na eurogotovino pomenijo ‚bankovci v obtoku‘ za vsako NCB bankovce, denominirane v eurih, vsi drugi bankovci pa so izključeni. Če je datum prehoda na eurogotovino dan, ko je sistem TARGET2 zaprt, je obveznost NCB, ki izhaja iz eurobankovcev, preddobavljenih v skladu s Smernico ECB/2006/9 in prispelih v obtok pred datumom prehoda na eurogotovino, del obveznostne osnove (kot del korespondenčnih računov v postavki obveznosti 10.4 v HBS), dokler obveznost ne postane del obveznosti znotraj Eurosistema, ki izhajajo iz transakcij prek sistema TARGET2. 2. Obveznosti do kreditnih institucij euroobmočja, povezane z operacijami denarne politike in denominirane v eurih, kar vključuje vse naslednje: (a) tekoče račune, vključno z obveznimi rezervami v skladu s členom 19.1 Statuta ESCB (postavka obveznosti 2.1 v HBS); (b) zneske v depozitu v okviru Eurosistemove odprte ponudbe mejnega depozita (postavka obveznosti 2.2 v HBS); (c) vezane depozite (postavka obveznosti 2.3 v HBS); (d) obveznosti iz naslova povratnih operacij finega uravnavanja (postavka obveznosti 2.4 v HBS); (e) depozite v povezavi s pozivi h kritju (postavka obveznosti 2.5 v HBS). 3. Depozitne obveznosti do nasprotnih strank Eurosistema, ki ne izpolnijo svojih obveznosti, ki so bile prerazvrščene iz postavke obveznosti 2.1 v HBS. 4. Obveznosti NCB znotraj Eurosistema, ki izhajajo iz izdaje dolžniških certifikatov ECB v skladu s poglavjem 3.3 Priloge I k Smernici ECB/2011/14 (1) (postavka obveznosti 10.2 v HBS). 5. Neto obveznosti znotraj Eurosistema iz naslova eurobankovcev v obtoku, vključno z obveznostmi, ki izhajajo iz uporabe člena 4 tega sklepa (del postavke obveznosti 10.3 v HBS). 6. Neto obveznosti znotraj Eurosistema, ki izhajajo iz transakcij prek sistema TARGET2, obrestovane po referenčni obrestni meri (del postavke obveznosti 10.4 v HBS). 7. Obračunane obresti, ki jih vsaka NCB evidentira ob koncu četrtletja za obveznosti denarne politike z zapadlostjo enega leta ali več (del postavke obveznosti 12.2 v HBS).
SL Uradni list Evropske unije L 367/97

IZVEDBENI SKLEP SVETA

z dne 19. decembra 2014

o imenovanju predsednika, podpredsednika in nadaljnjih polnopravnih članov enotnega odbora za reševanje

(2014/943/EU)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) in zlasti člena 56(6) Uredbe,

ob upoštevanju predloga Evropske komisije,

ob upoštevanju naslednjega:

(1) Uredba (EU) št. 806/2014 je začela veljati 19. avgusta 2014.

(2) Za zagotovitev hitrega in učinkovitega postopka odločanja pri zadevah reševanja je enotni odbor za reševanje, ustanovljen s členom 42(1) Uredbe (EU) št. 806/2014 (v nadaljnjem besedilu: odbor), posebna agencija Unije s posebno strukturo, ki ustreza njegovim nalogam.

(3) Sestava odbora bi morala zagotavljati, da bodo ustrezno upoštevani vsi zadevni interesi, za katere gre v postopkih reševanja. Ob upoštevanju nalog odbora bi bilo treba imenovati predsednika, podpredsednika in nadaljnje štiri polnopravne člane odbora.

(4) Na podlagi člena 56(7) Uredbe (EU) št. 806/2014 je mandat prvega predsednika odbora, imenovanega po začetku veljavnosti navedene uredbe, tri leta, mandat pa se lahko obnovi enkrat za obdobje petih let. Na podlagi člena 56(5) Uredbe (EU) št. 806/2014 je mandat podpredsednika in nadaljnjih štirih polnopravnih članov odbora pet let.

(5) Komisija je 19. novembra 2014 v skladu s členom 56(6) Uredbe (EU) št. 806/2014 Evropskemu parlamentu predložila ožji seznam kandidatov za funkcije predsednika, podpredsednika in nadaljnjih štirih polnopravnih članov odbora. Komisija je 5. decembra 2014 Evropskemu parlamentu predložila predlog o imenovanju predsednika, podpredsednika in nadaljnjih štirih polnopravnih članov odbora. Evropski parlament je ta predlog odobril 16. decembra 2014 –

SPREJEL NASLEDNJI SKLEP:

Člen 1

1. Naslednja oseba je imenovana za polnopravno članico enotnega odbora za reševanje s tri-letnim mandatom, ki se začne na dan veljavnosti tega sklepa:

Elke KÖNIG, predsednica.

2. Naslednje osebe so imenovane za polnopravne člane enotnega odbora za reševanje pet-letnim mandatom, ki se začne na dan veljavnosti tega sklepa:

— Timo LÖYTTYNIEMI, podpredsednik,

— Mauro GRANDE, direktor za strategijo in koordinacijo,

— Antonio CARRASCOSA, direktor za načrtovanje reševanja,

— Joanne KELLERMANN, direktorica za načrtovanje reševanja,

— Dominique LABOUREIX, direktor za načrtovanje reševanja.

Člen 2

Ta sklep začne veljati na dan objave v Uradnem listu Evropske unije.

V Bruslju, 19. decembra 2014 Za Svet Predsednik S. GOZI

(1) UL L 225, 30.7.2014, str. 1.
5.1

Kako je bila ugotovljena navzočnost oz. bil ugotovljen pojav škodljivega organizma? Navede se ena od naslednjih možnosti: (1) uradna sistematična raziskava, o škodljivem organizmu; (2) sistematična raziskava, povezana z obstoječim ali izkoreninjenim izbruhom škodljivega organizma; (3) fitosanitarni inšpekcijski pregledi katere koli vrste; (4) sledenje predhodnih in naknadnih inšpekcijskih pregledov, povezanih s specifično navzočnostjo zadevnega škodljivega organizma; (5) uraden inšpekcijski pregled za namene, ki niso fitosanitarni; (6) informacije, ki jih predložijo poklicni izvajalci dejavnosti, laboratoriji ali druge osebe; (7) znanstvene informacije; (8) drugo. Možne so dodatne pripombe v obliki prostega besedila ali priloženih dokumentov. V primeru možnosti (8) je potrebna specifikacija. Kadar je primerno, se navede datum inšpekcijskih pregledov, opiše metoda inšpekcijskega pregleda (vključno s podrobnostmi o vizualnih ali drugih pregledih, kot je primerno) ter na kratko opiše lokacija, kjer je bil inšpekcijski pregled opravljen, navedejo ugotovitve navedenega inšpekcijskega pregleda in priložijo slike. V primeru možnosti (3) in (4) se navede datum inšpekcijskih pregledov, opiše metoda inšpekcijskega pregleda (vključno s podrobnostmi o vizualnih ali drugih pregledih, kot je primerno). Možna je predložitev kratkega opisa lokacije, kjer je bil inšpekcijski pregled opravljen, ter ugotovitev navedenega inšpekcijskega pregleda in slik.
(1)

Svet je s sklepoma z dne 2. decembra 2013 (2) in 8. julija 2014 (3), z izjemo nekaterih članov, imenoval člane in nadomestne člane upravnega odbora Evropske fundacije za izboljšanje življenjskih in delovnih razmer za obdobje, ki se izteče 30. novembra 2016.
(26)

Na voljo ni študij o oceni kronične in akutne toksičnosti, povezane z metoksetaminom, psihičnih in vedenjskih učinkih ter o možnostih za odvisnost. Iz opisov izkušenj na straneh uporabnikov je mogoče razbrati, da ima metoksetamin škodljive učinke, ki so podobni učinkom pri zastrupitvi s ketaminom. Ti učinki vključujejo slabost in hudo bruhanje, težave z dihanjem, napade, izgubo orientacije, anksioznost, katatonijo, agresijo, halucinacije, paranojo in psihozo. Poleg tega akutne zastrupitve z metoksetaminom lahko vključujejo take učinke, kot jih imajo poživila (nemir, tahikardijo in hipertenzijo), ter cerebralne simptome, ki niso običajni pri akutni zastrupitvi s ketaminom.